PolyAgent/wiki_georgian_en_parallel_20231101 huggingface dataset:
მაგნიტური ამთვისებლობა

მაგნიტური ამთვისებლობა (აღნიშვნა: ) — ფიზიკური სიდიდე, რომელიც ახასიათებს კავშირს ნივთიერების მაგნიტურ მომენტსა (დამაგნიტებულობასა) და დამამაგნიტებელ მაგნიტურ ველს შორის.
მოცულობითი მაგნიტური ამთვისებლობა უდრის ნივთიერების დამაგნიტებულობის ფარდობას დამამაგნიტებელი მაგნიტური ველის დაძაბულობასთან: . მაგნიტური ამთვისებლობა უგანზომილებო სიდიდეა. ნივთიერების 1 კგ-ზე (ან 1 გ-ზე) გაანგარიშებულ მაგნიტურ ამთვისებლობას უწოდებენ კუთრს (სადაც ნივთიერების სიმკვრივეა), ხოლო 1 მოლის მაგნიტურ ამთვისებლობას — მოლურს: , სადაც ნივთიერების მოლური მასაა.
მაგნიტური ამთვისებლობა შეიძლება იყოს დადებითიც და უარყოფითიც. დიამაგნიტური ნივთიერებისათვის დამახასიათებელია უარყოფითი მაგნიტური ამთვისებლობა, ხოლო პარამაგნეტიკური და ფერომაგნეტიკური ნივთიერებებისათვის — დადებითი. დიამაგნეტიკური და პარამაგნეტიკური ნივთიერებების მაგნიტური ამთვისებლობა მცირეა (~10–4—10–6). იგი სუსტად არის დამოკიდებული -ზე, ისიც ძალიან ძლიერი ველისა და დაბალი ტემპერატურის არეში. ფერომაგნიტური ნივთიერების მაგნიტური ამთვისებლობა ძალიან დიდია. ამასთან, ამჟღავნებს ძლიერსა და რთულ დამოკიდებულებას მაგნიტურ ველზე. ამიტომ ფერომაგნეტიკებისათვის იყენებენ დიფერენციალურ მაგნიტურ ამთვისებლობას . ფერომაგნეტიკების მაგნიტური ამთვისებლობა, როცა , ნულს კი არ უდრის, არამედ აქვს მნიშვნელობა , რომელსაც საწყის მაგნიტურ ამთვისებლობას უწოდებენ. -ის გაზრდით მაგნიტური ამთვისებლობა იზრდება, აღწევს მაქსიმუმს და შემდეგ ისევ მცირდება.
ლიტერატურა
მაგნეტიზმი
უგანზომილებო სიდიდეები
ფიზიკური სიდიდეები
გონდაური

გონდაური
საკუთარი სახელი გონდაური შეიძლება აღნიშნავდეს ერთ-ერთ შემდეგ პიროვნებათაგანს:
გონდაური, დავით ბაქარის ძე — მათემატიკოსი
იხილეთ აგრეთვე
გონდაურები
ავთანდილ გელაძე

ავთანდილ გელაძე (დ. 28 იანვარი, 1956, სოფელი უდე, ადიგენის რაიონი — გ. 23 იანვარი, 2023) — ქართველი პედაგოგი, პოლიტიკოსი, ფიზიკოსი.
1978 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი ფიზიკოს-ჰიდროდინამიკოსის სპეციალობით. 1978-1979 წლებში იყო ინჟინერი. 1979-1982 წლებში — რვაწლიანი და საშუალო სკოლების დირექტორი. 1982-1985 წლებში იყო ადიგენის რაიკომის ინსტრუქტორი. 1985-1991 წლებში იყო ადიგენის რაიონული კომიტეტის თავმჯდომარე, ადიგენის რაიონის გამგებლის მოადგილე.1992-1995 წლებში იყო საქართველოს მე-3 მოწვევის პარლამენტის წევრი (ადიგენის მაჟორიტარი), გარემოს დაცვის კომისიის წევრი, პრივატიზაციის ქვეკომისიის თავმჯდომარე.
1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ საქართველოს მოქალაქეთა კავშირი“,
საპროცესორო საკითხთა და წესების კომიტეტის ქვეკომიტეტის თავმჯდომარე, გარემოს დაცვისა და ბუნებრივი რესურსების კომიტეტის წევრი.
რესურსები ინტერნეტში
ავთანდილ გელაძე — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
ავთანდილ გელაძე — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)
დაბადებული 28 იანვარი
დაბადებული 1956
საქართველოს III მოწვევის პარლამენტის წევრები
საქართველოს IV მოწვევის პარლამენტის წევრები
გარდაცვლილი 23 იანვარი
გარდაცვლილი 2023
საბჭოთა ოკუპაციის დღე

საბჭოთა ოკუპაციის დღე 2011 წლიდან აღინიშნება საქართველოში ყოველი წლის 25 თებერვალს.
ისტორია
1921 წლის 15 თებერვალს საქართველოში წითელი არმიის ნაწილები შეიჭრა, დაიწყო საბჭოთა რუსეთ-საქართველოს ომი. 25 თებერვალს წითელი არმიის დანაყოფებმა თბილისი აიღეს და ქვეყანაში კომუნისტური მმართველობა დამყარდა, ჩამოყალიბდა საქართველოს საბჭოთა სოციალისტური რესპუბლიკა. საქართველოს საბჭოთა რესპუბლიკის ჩამოყალიბების ინიციატორი იყო ფილიპე მახარაძე, რომელმაც წითელი არმიის მიერ საქართველოს დაპყრობის შემდეგ დაიკავა საქართველოს სსრ-ის ცენტრალური აღმასრულებელი კომიტეტის (ცაკ-ის) თავმჯდომარის, სახალხო კომისართა საბჭოსა და შემდეგ ამიერკავკასიის სოციალისტური ფედერაციული საბჭოთა რესპუბლიკის ცენტრალური აღმასრულებელი კომიტეტის თავმჯდომარის თანამდებობები.
თანამედროვეობა
საქართველოს პარლამენტმა კანონი „საქართველოს საბჭოთა ოკუპაციის შესახებ“ მიიღო 2010 წლის 21 ივლისს (მომხრე 87 დეპუტატი 110-დან). ოკუპაციის დღე პირველად აღინიშნა 2011 წლის 25 თებერვალს. ამ დღეს საქართველოში ეშვება ყველა სახელმწიფო დროშა და ცხადდება წუთიერი დუმილი. საქართველოს გარდა ოკუპაციის დღე აღინიშნება ლატვიასა და მოლდოვაში (ინიციატივა უარყვეს).
2006 წლიდან თბილისში მოქმედებს საბჭოთა ოკუპაციის მუზეუმი. მუზეუმში დაცულია დამოუკიდებელი საქართველოს ბოლშევიკური რუსეთის მიერ ოკუპაცია-ანექსიისა (1921 წლის თებერვალი-მარტი) და ანტისაოკუპაციო, ეროვნულ-განმათავისუფლებელი მოძრაობის (1921-1990) ისტორიის ამსახველი მნიშვნელოვანი დოკუმენტური და ფოტომასალა, აგრეთვე, აღნიშნული მოძრაობის თვალსაჩინო მოღვაწეთა მემორიალური ნივთები და მათ მოღვაწეობასთან დაკავშირებული მასალა.
იხილეთ აგრეთვე
რუსეთ-საქართველოს ომი (1921)
საბჭოთა ოკუპაციის მუზეუმი
სქოლიო
საქართველოს ისტორია
საქართველოს სამხედრო ისტორია
საქართველოს პოლიტიკა
ხაბაბი

ხაბაბი — ქალაქი სირიაში. მდებარეობს დარის მუჰაფაზაში. 2004 წლის მოსახლეობის აღწერის მიხედვით ხაბაბში 3 379 ადამიანი ცხოვრობს.
ინტერნეტ-რესურსები
ქალაქის რუკა, Google Maps
GCatholic Melkite Catholic Dormition cathedral
Mesmiye-map; 19M
სირიის ქალაქები
Lasioglossum miyanoi

Lasioglossum miyanoi — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1994 წელს.
იხილეთ აგრეთვე
Lasioglossum-ის სახეობების სია
სქოლიო
miyanoi
ტრომბონი

ტრომბონი — სიმფონიური ორკესტრის ლითონის ჩასაბერთა ჯგუფის საკრავი. ცნობილია XVI სუკუნიდან. აქვს მოძრავი კულისა, რომლითაც კიდევ უფრო გრძელდება მისი ისედაც გრძელი მილი. ცილინდრულია, ორჯერ მოღუნული სხვადასხვა მიმართულებით, ბოლოში გაფართოებული ყელით. ჰაერი ჩაიბერება მუნდშტუკიდან. ძირითადად საორკესტრო საკრავია, თუმცა აქვს სოლო პარტიებიც, ვინაიდან არის დიდი ტექნიკური შესაძლებლობებისა და კაშკაშა მბრწყინავი ტემბრის მქონე საკრავი. აქვს სურდინა, რომელსაც ტრომბონის ყელბუკში დებენ, რათა ხმოვანება უფრო რბილი, მოგუდული გახდეს.
რესურსები ინტერნეტში
ტრომბონი ენციკლოპედიურ ლექსიკონში
ტრომბონის ისტორია
ტრომბონის საერთაშორისო ასოციაცია
ჩასაბერი საკრავები
კამპუ-ერე

კამპუ-ერე — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 910 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში.
2010 წლის მონაცემებით, მოსახლეობა 9 370 ადამიანს შეადგენდა, მოსახლეობის სიმჭიდროვე 19.56 კმ²-ზე. ფართობი 479 093 კმ²-ია.
იხილეთ აგრეთვე
სანტა-კატარინა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
სანტა-კატარინას მუნიციპალიტეტები
სარიბულაგი

სარიბულაგი — სოფელი აზერბაიჯანში, ბელაქანის რაიონში. მოსახლეობის რაოდენობა — 1 543 კაცი.
რესურსები ინტერნეტში
ბელაქანის რაიონის სოფლები
ყიზილქოლი (აყმოლის ოლქის ტბა)

ყიზილქოლი (აყმოლის ოლქის ტბა)
ყიზილქოლი — ტბა ყაზახეთში, აყმოლის ოლქის არშალის რაიონში, ქიში-სარიობის აუზში, სოფელ ინთიმაყიდან 2 კმ-ით ჩრდილო-აღმოსავლეთით, ზღვის დონიდან 310 მ სიმაღლეზე.
ტბის ფართობია 4 კმ², სიგრძე 3,9 კმ, სიგანე 1,7 კმ, სანაპირო ხაზის სიგრძე 9,6 კმ.
სანაპირო ზოლი უმთავრესად ბრტყელი და ღიაა. დასავლეთ და სამხრეთ სანაპიროზე იზრდება ლერწამი. იყინება ნოემბრის მეორე და ლღვება აპრილი პირველ დეკადაში. მიმდებარე ტერიტორიები გამოიყენება საძოვრებად და სათიბად.
სქოლიო
არშალის რაიონის ტბები
ისთისუ (ქალბაჯარის რაიონი)

ისთისუ (ქალბაჯარის რაიონი)
ისთისუ — დაბა აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
ქალბაჯარის რაიონის სოფლები
ელ-ვახატი

ელ-ვახატი — ლიბიის ერთ-ერთი რაიონი. დედაქალაქი და უმსხვილესი ქალაქია აჯდაბია.
ტრადიციულად, ელ-ვახატი კირენაიკის დასავლეთ ნაწილი იყო. 2007 წელს, რაიონის ტერიტორია გაფართოვდა, რადგან მას შეუერთდა აჯდაბიისა და კუფრის რაიონები.
იხილეთ აგრეთვე
ლიბიის რაიონები
სქოლიო
ლიბიის რაიონები
Izvor, Sofia Province

Izvor, Sofia Province
Izvor is a village in Slivnitsa Municipality, Sofia Province, located in western Bulgaria approximately 10 km west of the town of Slivnitsa.
References
Статистика населения
Villages in Sofia Province
მოქმედებითი-სათავგადასავლო

მოქმედებითი-სათავგადასავლო, აგრეთვე არკადული სათავგადასავლო თამაში — ვიდეო თამაშის ჟანრი, რომელიც მოიცავს სათავგადასავლო თამაშისა და მოქმედებითი თამაშის ელემენტებს. იგი არის ჰიბრიდული ჟანრი და შეიძლება ჩაითვალოს ყველაზე ფართო ჟანრად ვიდეო თამაშებში.
თამაშები
ჟანრში შედიან ისეთი თამაშები, როგორებიც არის „Assassin’s Creed III“, „Batman: Arkham Asylum“, „Uncharted 3“, „Mirror's Edge“, „Red Dead Redemption“, „Prince of Persia“ და სხვა მრავალი.
სქოლიო
კომპიუტერული თამაშების ჟანრები
ვიდეო თამაშის ტერმინოლოგია
მოქმედებითი-სათავგადასავლო თამაშები
ჯაბალპური

ჯაბალპური (ხშირად ასევე მოიხსენიებენ როგორც სანსკაარდჰაანი) — ქალაქი ინდოეთში, მადჰია-პრადეშის შტატში. ფართობით ყველაზე დიდი აღნიშნულ შტატში, ასევე უდიდესი ურბანული აგლომერაცია შტატში და 38-ე ქვეყნის მასშტაბით (2011 წ).
ჩრდილოეთით ესაზღვრება ქალაქი კატნი, ჩრდილო-აღმოსავლეთით — უმარია, აღმოსავლეთით — დინდორი, სამხრეთ-აღმოსავლეთით — მანდლა, სამხრეთით — სეონი, სამხრეთ-დასავლეთით — ნარსიმჰაპური და ჩრდილო-დასავლეთით — დამოჰი.
ისტორიულად, ჯაბალპური კალაჩურისა და გონდის დინასტიების ცენტრი იყო და ვითარდებოდა მარატჰასა და მოგოლთა იმპერიების კულტურების გავლენით. ადრეულ XIX საუკუნეში, იგი თანდათან ანექსირებულ იქნა ბრიტანეთის ინდოეთის მიერ და მთავარ სამხედრო ქალაქად იქცა.
1997 წელს მომხდარი დიდი მიწისძვრის ეპიცენტრი სწორედ ჯაბალპურში მდებარეობდა. ქალაქი ცნობილია თავის პიეზაჟური მარმარილოს კლდის ფორმაციებით მდინარე ნარმადის ნაპირების გასწვრივ. ქ განთავსებულია ხუთი შტატის არმიის შტაბ-ბინა. ქალაქის 1/6 ინდოეთის არმიას უჭირავს.
ჯაბალპურში ჩაისახა სამაგიდო თამაში სნუკერი. ქალაქი ჰინდის ლიტერატურული მოძრაობისა და რეგიონული საგანმანათლებლო კვანძია.
იხილეთ აგრეთვე
ინდოეთის მილიონიანი ქალაქების სია
რესურსები ინტერნეტში
ოფიციალური საიტი
სქოლიო
მადჰია-პრადეშის ქალაქები
აკარი

აკარი — ქალაქი და მუნიციპალიტეტი კოლუმბიაში, ნორტე-დე-სანტანდერის დეპარტამენტში.
2005 წლის მონაცემებით, მოსახლეობა 8 116 ადამიანს შეადგენდა. ფართობი 597 კმ²-ია.
იხილეთ აგრეთვე
ნორტე-დე-სანტანდერის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ნორტე-დე-სანტანდერის დეპარტამენტის მუნიციპალიტეტები და ქალაქები
ლოგიკური ვენტილი

ლოგიკური ვენტილი — ციფრული დიზაინის საბაზისო სამშენებლო ბლოკი, ახდებს მარტივი ლოგიკური ფუნქციის რეალიზაციას და ამრიგად გარდაქმნის შემავალ ლოგიკურ სიგნალთა სიმრავლეს ერთ ან ორ გამომავალში. დღესდღეობით ლოგიკური ვენტილების უმრავლესობა საველე ტრანზისტორების გამოყენებით იქმნება.
სქოლიო
ციფრული ელექტრონიკა
ბერის კანონი

ბერის კანონი — დებულება, რომელიც ხსნის მდინარეების მიერ ჩრდილოეთ ნახევარსფეროში მარჯვენა ნაპირის, ხოლო სამხრეთ ნახევარსფეროში მარცხენა ნაპირის გამორეცხვის მიზეზებს. ეს მოვლენა, რომელიც კარლ ბერმა დედამიწის ბრუნვის გავლენით ახსნა (1857), უფრო მკვეთრად არის გამოსახული მერიდიანული მიმართულების მდინარეებზე. ცნობილია, რომ მბრუნავ სისტემაში წინსვლითი მოძრაობის დროს სხეული კორიოლისის აჩქარებას განიცდის. დედამიწის ზედაპირის φ განედზე წყლისა და ჰაერის ნაკადის υ სიჩქარით მოძრაობისას ეს აჩქარება ტოლია 2w υ sin φ (სადაც w დედამიწის ბრუნვის კუთხური სიჩქარეა) და ჩრდილოეთ ნახევარსფეროში ბრუნვის სიჩქარისადმი მიმართულია მარჯვნივ, ხოლო სამხრეთ ნახევარსფეროში — მარცხნივ.
კორიოლისის აჩქარება ეკვატორზე ნულის ტოლია, პოლუსებთან მაქსიმალურია. ამდენად ბერის კანონი საშუალო და მაღალ განედებზე უფრო მკვეთრად ვლინდება. ბერის კანონის ეფექტი მოძრავი წყლის მასის პირდაპირპროპორციულია და მხოლოდ დიდი მდინარეების კალაპოტებში ჩანს კარგად. ნაპირის გამორეცხვა დამოკიდებულია აგრეთვე ადგილის დახრილობაზე, კალაპოტის გეოლოგიურ აგებულებასა და სხვა ფაქტორებზე. ბერის კანონის დამადასტურებელი მაგალითებია მდინარეების დნეპრის, დონის, ვოლგის, ობის, ირტიშის, ლენის ნაპირების ხასიათი. მათ აქვთ მაღალი მარჯვენა და დაბალი მარცხენა ნაპირი. სამხრეთ ნახევარსფეროში ციცაბო მარცხენანაპირიან მდინარეებს ვხვდებით სამხრეთ ამერიკასა და ახალ ზელანდიაში.
იხილეთ აგრეთვე
კარლ ბერი
მდინარე
სქოლიო
გეომორფოლოგია
გეოლოგიური პროცესები
მდინარეები
პანდი (კუნდინამარკა)

პანდი (კუნდინამარკა)
პანდი — ქალაქი და მუნიციპალიტეტი კოლუმბიაში, კუნდინამარკის დეპარტამენტში. მდებარეობს ზღვის დონიდან 1.172 მეტრზე. 2005 წლის მონაცემებით, მოსახლეობა 5 350 ადამიანს შეადგენდა, სიმჭიდროვე 83.59 ადამიანი კმ²-ზე. ფართობი 64 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
კუნდინამარკის დეპარტამენტის მუნიციპალიტეტები და ქალაქები
ათასისთავი

ათასისთავი — ძველ საქართველოში სამხედრო და ადმინისტრაციული ფუნქციების მქონე ადგილობრივი მოხელე. ემორჩილებოდა ერისთავს. გვიანდელ ფეოდალურ ხანაში ათასისთავს მინბაში ეწოდებოდა.
ლიტერატურა
თანამდებობები ძველ საქართველოში
თხოთის მთა

თხოთის მთა — მთა საქართველოში, მდინარე მტკვრის მარცხენა სანაპიროზე, კვერნაქების (კვერნაქის ქედი) ერთ-ერთი მონაკვეთი. მდებარეობს რეხულისა და ქსნის ხეობებს შორის და ერთმანეთისგან ყოფს მუხრანის ველსა და მტკვრისპირა ვაკეს — აშურიანს; სიმაღლე ზღვის დონიდან 845 მეტრამდე.
ისტორიულად თხოთის მთაზე მდებარეობდა კასპისკენ გადასასვლელი. „მოქცევაჲ ქართლისაჲს“ და ლეონტი მროველის მატიანეს მიხედვით, მცხეთაში წმინდა ნინოს მოღვაწეობის დროს, მუხრანისკენ სანადიროდ წასულ მეფე მირიანს თხოთის მთაზე მზე დაუბნელდა და გზა ვეღარ გაიგნო. მირიანმა თავდაპირველად თავის ღმერთებს მიმართა; შველა რომ ვერ მიიღო, ნინოს ღმერთს შეევედრა ხსნას. მართლაც, მაშინვე განათდა და მეფემ იწამა ქრისტე. მცხეთელთა მონათვლის შემდეგ წმინდა ნაძვის ხისაგან გამოთლილი სამი ჯვარი აღმართეს თხოთის მთაზე, ქალაქ უჯარმასა და იმ ბორცვზე, სადაც ახლა მცხეთის ჯვრის მონასტერია. ვახუშტი ბატონიშვილის მიხედვით, „თხოთის მთასა ზედა მოიქცა მეფე მირიან ქრისტიანედ. აწ არს მუნ ნიში ჯუარისა, რომელი აღმართა წმიდამან ნინომ, სუეტისაგან გამოკუეთილი“. თხოთის მთაზე შემორჩენილია VII–VIII საუკუნეების ჯვრის ფორმის წმინდა ნინო ეკლესია — აღაიანის ნინოწმინდის ეკლესია.
ლიტერატურა
შიდა ქართლის მხარის მთები
ვლადიმერ ბეროშვილი

ვლადიმერ ბეროშვილი
ვლადიმერ ლევანის ძე ბეროშვილი (დ. 1907, სოფ. კარდანახი, ახლანდელი გურჯაანის რაიონი ― გ. 1944), საბჭოთა კავშირის გმირი (16 ოქტომბერი, 1943), უმცროსი ლეიტენანტი.
ბიოგრაფია
დაამთავრა უმცროს მეთაურთა სკოლა. II მსოფლიო ომში მეთაურობდა მეტყვიამფრქვევეთა ოცეულს, შემდეგ ასეულს. დნეპრის გადალახვისა და მარჯვენა ნაპირზე პლაცდარმის დაკავებისას გამოჩენილი მამაცობისათვის მიენიჭა საბჭოთა კავშირის გმირის წოდება.
ჯილდოები, პრემიები და პრიზები
1943 - საბჭოთა კავშირის გმირი, მდინარე დნეპრის გადალახვისა და მარჯვენა ნაპირზე პლაცდარმის დაკავებისას გამოჩენილი მამაცობისათვის
ლენინის ორდენი
დაჯილდოებულია 2 სხვა ორდენით და მედლებით.
ლიტერატურა
ქსე, ტ. 2, გვ. 333, თბ., 1977
ავტორთა კოლექტივი. აკადემიკოს ნ. ბერძენიშვილის საერთო რედაქციით. მათ ასახელეს საბჭოთა სამშობლო (საბჭოთა კავშირის გმირები საქართველოდან). / საქართველოს სსრ მეცნიერებათა აკადემია. ივ. ჯავახიშვილის სახელობის ისტორიის ინსტიტუტი. გამომცემლობა ”საბჭოთა საქართველო” თბილისი - 1964
Цкитишвили К. В., Чинчилакашвили Т. Г. Герои Советского Союза из Грузии. Тб, 1981
რესურსები ინტერნეტში
საქართველოს ბიოგრაფიული ლექსიკონი. ვლადიმერ ბეროშვილი
ვლადიმერ ბეროშვილი
ვლადიმერ ბეროშვილი
ქართველი სამხედრო მოღვაწეები
საბჭოთა კავშირის გმირები
ლენინის ორდენის კავალრები
დაბადებული 1907
გარდაცვლილი 1944
საბჭოთა კავშირის გმირები საქართველოდან
გურჯაანის მუნიციპალიტეტში დაბადებულები
აშშ-ის საპრეზიდენტო არჩევნები (2000)

აშშ-ის საპრეზიდენტო არჩევნები (2000)
2000 წლის აშშ-ის საპრეზიდენტო არჩევნებში ტეხასის გუბერნატორმა ჯორჯ უოლკერ ბუშმა აშშ-ის ვიცე-პრეზიდენტი ელ გორი დაამარცხა.
აშშ-ის საპრეზიდენტო არჩევნები
2000 წლის არჩევნები
Camponotus ruficornis

Camponotus ruficornis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
Invincible (Muse-ის სიმღერა)

Invincible (Muse-ის სიმღერა)
„Invincible“ — ინგლისური ალტერნატიულ როკ-ჯგუფ Muse-ის სიმღერა და სინგლი. გამოვიდა 2007 წლის 9 აპრილს. შეტანილია ალბომში Black Holes and Revelations.
რესურსები ინტერნეტში
სინგლების დისკოგრაფია ჯგუფის ოფიციალურ საიტზე
სქოლიო
Muse-ის სიმღერები
2006 წლის სიმღერები
2007 წლის სინგლები
ტიგლათფილესერ III

ტიგლათფილესერ III (ასურ. თუქულთიაფალეშარი) — ასურეთის მეფე ძვ. წ. 745-727 წლებში.
გაატარა მნიშვნელოვანი რეფორმები: გაუქმა სამეფისნაცვლოები და შექმნა უფრო მცირე ადმინისტრაციული ერთეულები, რომელთაც სათავეში ჩაუყენა ოლქის უფროსები. შექმნა აგრეთვე მუდმივი არმია, რომელიც ივსებოდა რეკრუტირებული მოსახლეობისაგან. არმიას მთლიანად სახელმწიფო ინახავდა, რის გამოც ღარიბებსაც შეეძლოთ ჯარში ემსახურათ. რეფორმებმა განამტკიცეს ცენტრალური ხელისუფლება და ქვეყნის სამხედრო ძლიერება. ძვ. წ. 740 წელს დაიპყრო ტიგროსის ზემო დინების აუზში მდებარე ურარტუს ტერიტორიის ნაწილი, აგრეთვე ჩრდილოეთ სირიის მნიშვნელოვანი რაიონი, ძვ. წ. 735 წელს შეიჭრა ურარტუს ტერიტორიაზე და მიადგა მის დედაქალაქს ტუშფას, მაგრამ მისი აღება ვერ შეძლო. დაიმორჩილა ფინიკია და სირიის ნაწილი, ძვ. წ. 739 წელს აიღო ქ. დამასკიც. ბაბილონში მეფედ აირჩიეს ფულუს სახელით. ბაბილონს შეუნარჩუნა მმართველობა და მხოლოდ მოკავშირის უფლებებით გააერთიანა ასურეთთან. მის დროს გრძელდებოდა დაპყრობილი ტერიტორიებიდან მოსახლეობის ასურეთში გადმოსახლების პოლიტიკა.
ლიტერატურა
ასურეთის მეფეები
მარია ასუნსიო დე ბრაგანსა

მარია ასუნსიო დე ბრაგანსა (დ. 25 ივნისი, 1805 — გ. 7 იანვარი, 1834) — ბრაგანსის დინასტიის წარმომადგენელი. პორტუგალიის მეფე ჟუან VI-ისა და მისი ცოლის, კარლოტა ხოაკინა ესპანელის უმცროსი ქალიშვილი. იგი გარდაიცვალა მოულოდნელად, 28 წლის ასაკში, გაუთხოვარი და უშვილო. თავდაპირველად იგი დაკრძალეს სანტარემში, ხოლო შემდეგ გადაასვენეს ლისაბონში, ბრაგანსების საგვარეულო აკლდამაში.
ლიტერატურა
Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 15.
de los Ángeles Pérez Samper, María. "Carlota Joaquina de Borbón". Diccionario biográfico España (in Spanish). Real Academia de la Historia.
დაბადებული 25 ივნისი
დაბადებული 1805
გარდაცვლილი 7 იანვარი
გარდაცვლილი 1834
ბრაგანსები
პორტუგალიის ინფანტები
დედოფალ მარია ლუიზას ორდენის კავალრები
წმინდა იზაბელის ორდენის კავალრები
დიდალი

დიდალი — რთული ხეობის ტიპის მყინვარი ტაჯიკეთში. მდებარეობს პეტრე პირველის ქედის ჩრდილოეთ კალთაზე, მდინარე სურხობის აუზში. სიგრძე 4.8 კმ, ფართობი 1.6 კმ². მყინვარის ბოლო იმყოფება ზღვის დონიდან 3000 მ. იწყება კაუდალის პიკის ციცაბო კალთებიდან.
მყინვარიდან გამოედინება მდინარე სურხობის შენაკადი კაუდალი. მყინვარის ენა ჩამოწოლილია ვიწრო ხეობაში. აღსანიშნავია, რომ დიდალი დღე-ღამეში რამდენიმე სმ-ით გადაადგილდებოდა, თუმცა 1974 წლის ზაფხულში მოულოდნელად მისი სიჩქარე ათჯერ გაიზარდა.
რამდენიმე ასეული მ-ის სიგრძის მომატების შემდეგ, მყინვარს დაახლოებით 2 მლნ. მ³ მოცულობის მქონე ნაწილი მოწყდა, რომელიც დაეშვა ციცაბო კლდოვან ხეობაში და მდინარე კაუდალის ხეობა დამტვრეული ყინულით ამოავსო. დროდადრო მყინვარი სათავეს უდებდა ღვარცოფულ ნაკადებს. ყინულოვანი ჩამონაქცევის გადნობას მდინარე კაუდალზე 2 წელიწადი დასჭირდა.
სქოლიო
ტაჯიკეთის მყინვარები
მსოფლიო საფეხბურთო ჩემპიონატი 2014: პლეი-ოფი

მსოფლიო საფეხბურთო ჩემპიონატი 2014: პლეი-ოფი
კვალიფიცირებული გუნდები
ბადე
ყველა დრო მოცემულია საქართველოს დროით (UTC+4)
მერვედფინალები
ბრაზილია — ჩილე
კოლუმბია — ურუგვაი
ნიდერლანდები — მექსიკა
კოსტა-რიკა — საბერძნეთი
საფრანგეთი — ნიგერია
გერმანია — ალჟირი
არგენტინა — შვეიცარია
ბელგია — აშშ
მეოთხედფინალები
საფრანგეთი — გერმანია
ბრაზილია — კოლუმბია
არგენტინა — ბელგია
ნიდერლანდები — კოსტა-რიკა
ნახევარფინალები
ბრაზილია — გერმანია
ნიდერლანდები — არგენტინა
მატჩი მესამე ადგილისთვის
გუნდები ამ თამაშამდე ოთხჯერ დაუპირისპირდნენ ერთმანეთს მუნდიალზე. 1974 წელს ჯგუფურ ეტაპზე ნიდერლანდებმა მოიგო 2–0. 1994 და 1998 წლებში, პლეი-ოფის ეტაპზე, ორივეჯერ ბრაზილიამ მოიგო, ხოლო 2010 წელს, ასევე პლეი-ოფის ეტაპზე — ნიდერლანდებმა. ნახევარფინალის მატჩებისგან განსხვავებით, ბრაზილიელებმა სასტარტო შემადგენლობაში ექვსი ცვლილება გააკეთეს, ნიდერლანდებმა კი მხოლოდ ორი. ნიდერლანდელებს არ ჰყავდათ ვესლი სნეიდერი, რომელიც მატჩის წინ დაშავდა და ის ჯონათან დე გუზმანმა შეცვალა. მატჩის დასაწყისშივე ტიაგო სილვამ რობენის წინააღმდეგ იუხეშა და ვან პერსიმ პენალტიდან გაიტანა. დელი ბლინდმა გაზარდა ნიდერლანდების უპირატესობა პირველივე ტაიმში. ბოლო გოლი ვეინალდუმმა გაიტანა მატჩის კომპენსირებულ დროში. ნიდერლანდებმა პირველად მიიღეს ბრინჯაოს მედლები მუნდიალზე. ეს მათთვის 2010 წლის ვერცხლის მედლების შემდეგ ზედიზედ მეორე ტიტული იყო.
ფინალი
რესურსები ინტერნეტში
ოფიციალური ვებ-გვერდი .
პლეი-ოფის ეტაპი
ერთლებნიანები

ერთლებნიანები (Monocotyledoneae, Monocotyledones ანუ Liliatae), ფარულთესლოვანი მცენარეების კლასი, რომელთა ჩანასახში ერთი ლებანია განვითარებული. ორლებნიანებისაგან განსხვავებით, ერთლებნიანების გამტარი კონები დახურულია და უწესრიგოდ განლაგებული, არა აქვთ წარმომშობი ქსოვილი - კამბიუმი, რის გამოც ღერო და ფესვი სისქეში არ იზრდება; ფოთლები პარალელურ- ან რკალურძარღვიანია, ყვავილის ნაწილები - სამწევრიანია; ჩანასახის ფესვი კვდება და მთავარი ფესვის მაგივრად დამატებითი ფესვები ვითარდება. ღერო სუსტად არის დატოტვილი, ფოთლის ფირფიტა დაუნაწევრებელი და მარტივია. მხოლოდ ზოგიერთ სახეობას აქვს კამბიუმი, რომელიც მალე წყვეტს მოქმედებას. მცირე ნაწილს აქვს ბადისებრძარღვიანი ფოთლები, ოთხწევრიანი ან ორწევრიანი ყვავილები და სხვა.
ერთლებნიანებს წინათ ყველაზე პრიმიტიული ყვავილოვან მცენარეებად თვლიდნენ და ფარულთესლოვან მცენარეთა სისტემას სათავეში ათავსებდნენ. ამჟამად ბოტანიკოსთა უმრავლესობა ერთლებნიანების წინაპრად მაგნოლიის ტიპის პრიმიტიულს ორლებნიანებს მიიჩნევს. ზოგიერთს კი მიაჩნია, რომ ორივე კლასი წარმოიშვა რომელიღაც საერთო წინაპრისაგან. ერთლებნიანებთა 65 ათასზე მეტი სახეობა გაერთიანებულია 65-70 ოჯახი. გავრცელებულია ყველგან. ჩრდილოეთ და ზომიერ განედებში გვხვდება ბალახოვანი ფორმები, ტროპიკებსა და სუბტროპიკებში - მერქნიანი. ჭარბობენ მდელოს, ველისა და სავანის ბალახნარში. ერთლებნიანებს შორის ბევრია მნიშვნელოვანი საკვები კულტურა (ხორბალი, ბრინჯი, სიმინდი, ქერი, ჭვავი, ფეტვი, ღომი, შაქრის ლერწამი და სხვა), საკვები ბალახი (ტიმოთელა, წივანა, თივაქასრა და სხვა), პალმა (ფინიკის, ქოქოსის და სხვა), დეკორატიული (ტიტა, შროშანი, სემბული და სხვა), აგრეთვე სამკურნალო, ბოჭკოვანი და სხვა სამეურნეო მნიშვნელობის მცენარე.
ლიტერატურა
ქსე, ტ. 4, გვ. 187, თბ., 1979
ms:Liliopsida
საგარეჯოსა და ნინოწმინდის ეპარქია

საგარეჯოსა და ნინოწმინდის ეპარქია — საქართველოს ეკლესიის სამღვდელმთავრო აღმოსავლეთ საქართველოში, გარე კახეთში, მდინარე ივრის აუზში, გომბორის ქედის სამხრეთ-დასავლეთი კალთებზე. იგი მოიცავს ქალაქ საგარეჯოსა და მის მუნიციპალიტეტს. ეპარქიას აღნიშნული სახელწოდება 2003 წლის 18 აგვისტოს ურბნისის საკათედრო ტაძარში ჩატარებულ წმინდა სინოდის კრებაზე ეწოდა. 1995 წლის 5 აპრილიდან იგი საგარეჯოსა და გურჯაანის საერთო სახელწოდებით არსებულ სამღვდელმთავროს მიეკუთვნებოდა, რომლის გაყოფის შემდეგ ჩამოყალიბდა საგარეჯოსა და ნინოწმინდის ეპარქია, და გურჯაანისა და ველისციხის ეპარქია. საქართველოს ამჟამინდელი საეპარქიო ადმინისტრირებით, სამღვდელთმთავროს აღმოსავლეთიდან ესაზღვრება ბოდბისა და გურჯაან-ველისციხის ეპარქიები, დასავლეთიდან - გარდაბნისა და მარტყოფის და მცხეთა-თბილისის ეპარქიები, ჩრდილოეთიდან - ალავერდისა და თიანეთ-ფშავ-ხევსურეთის ეპარქიები, სამხრეთის მიჯნა საქართველო-აზერბაიჯანის სახელმწიფო საზღვარს ემთხვევა.
ისტორია
საგარეჯო-ნინოწმინდის ეპარქიის ტერიტორია ისტორიული კახეთის სამეფოს მესამე სადროშოს მიეკუთვნებოდა. ამ რეგიონში საქართველოს გაქრისტიანების ახლო ხანებიდან რამდენიმე მსხვილი სამღვდელმთავრო კათედრა არსებობდა, რომელთაც დასაბამი წმიდა მეფე ვახტანგ გორგასლის საეკლესიო რეფორმამ დაუდო. ვახტანგის მიერ დაფუძნებულ ქართლის საკათალიკოსოში თორმეტი ახალი საეპისკოპოსო კათედრიდან ორი - ნინოწმინდა და კაწარეთი თანამედროვე საგარეჯო-ნინოწმიდის ეპარქიის ტერიტორიაზე მდებარეობდა. ნინოწმიდის საეპისკოპოსოს მწყემსმთავარი მეექვსე საუკუნის დასაწყისში დვინის საეკლესიო კრებაზეც მოიხსენიება.
2003 წლის 18 აგვისტოს ურბნისის საკათედრო ტაძარში ჩატარებულ საქართველოს მართლმადიდებელი ეკლესიის წმიდა სინოდის კრების განჩინებით, საგარეჯოსა და გურჯაანის ეპარქიის სამწყსო ტერიტორიის გადანაწილების შემდეგ, ჩამოყალიბდა გურჯაანისა და ველისციხის და საგარეჯოსა და ნინოწმიდის ეპარქიები.
საგარეჯოსა და ნინოწმიდის ეპარქიის მღვდელმთავრად საქართველოს ეკლესიის წმიდა სინოდმა გამოარჩია დავით-გარეჯის მამათა მონასტრის წინამძღვარი, არქიმანდრიტი ლუკა ლომიძე.
იხილეთ აგრეთვე
საქართველოს ეპარქიები
რესურსები ინტერნეტში
საგარეჯოსა და ნინოწმინდის ეპარქია
საგარეჯოსა და ნინოწმინდის ეპარქია
საქართველოს ეპარქიები
სულთან-დუმალონდონგი

სულთან-დუმალონდონგი (ოფიციალურად სულთან-დუმალონდონგის მუნიციპალიტეტი; ) ― მეექვსე კლასის მუნიციპალიტეტი სამხრეთ ლანაოს პროვინციაში, ფილიპინებში. 2020 წლის აღწერით მუნიციპალიტეტის მოსახლეობა 12 500 ადამიანს შეადგენს. მოიცავს 7 ბარანგაის.
კლიმატი
რესურსები ინტერნეტში
Sultan Dumalondong Profile at the DTI Cities and Municipalities Competitive Index
Philippine Census Information
Local Governance Performance Management System
სქოლიო
სამხრეთ ლანაოს მუნიციპალიტეტები